laion/Wikipedia-Exotic huggingface dataset:
მილტიადე (პაპი)

მილტიადე (ლათ. Miltiades; დ. უცნობია — გ. 11 იანვარი, 314, რომი, იტალია) — რომის პაპი 311–314 წლებში. მილტიადეზე მწირი ისტორიული ცნობები მოგვეპოვება. იგი აფრიკაში უნდა დაბადებულიყო და 310 წლის 10 ივლისს რომის პაპად აურჩევიათ. მისი მღვდელმთავრობის დროს გამოქვეყნდა რომის იმპერატორების გალერიუსის, კონსტანტინე დიდის და ლიცინიუსის "მილანის ედიქტი". ებრძოდა მონოთეიზმს და მოიწვია ლატერანის საეკლესიო კრება რომში 313 წელს, რომელზეც ცეცილიანე და დონატე ერეტიკოსებად გამოუცხადებიათ. იმპერატორმა კონსტანტინემ მას რომში სასახლე აჩუქა, რომელიც კონსტანტინეს მეუღლეს ფაუსტას ეკუთვნოდა და ლატერანის ბორცვზე იდგა. ეს სასახლე XIV საუკუნემდე პაპების რეზიდენცია იყო. აქვე ააგო კონსტანტინემ პირველი ტაძარი რომში, რომელსაც შემდგომ სან ჯოვანი ინ ლატერანო უწოდეს. კათოლიკურმა ეკლესიამ იგი წმინდანად შერაცხა. აფრიკელი პაპების სია ↑ მანანა ჯავახიშვილი, „პაპობის ისტორია შუა საუკუნეებში“, გვ. 15, ილიას სახელმწიფო უნივერსიტეტი, თბ., 2015
სენენმუტი

სენემუტი (ასევე სენმუტი, ან სენენმუტი) — ძველეგვიპტელი არქიტექტორი და სახელმწიფო მოღვაწე ახალი სამეფოს მეთვრამეტე დინასტიის პერიოდში. გარკვეული ფაქტები მიუთითებს იმაზე, რომ ის სავარაუდოდ ეგვიპტის დედოფალი-ფარაონი ჰატშეფსუტის საყვარელი უნდა ყოფილიყო. სენმუტი პროვინციელი გადამწერი-ჩინოვნიკი რამოსისა და ჰატნოფერის ღარიბ, მდაბიო ოჯახში დაიბადა ჰერმონტისში. სენემუტზე გაცილებით მეტი ინფორმაცია არის დღემდე მოღწეული, ვიდრე რომელიმე სხვა ძველ ეგვიპტელზე, რომელიც სამეფო ოჯახს არ ეკუთვნოდა, მისი აკლდამის აღმოჩენის წყალობით. ამ აკლადამაში დაკრძალული იყო მისი მშობლებიც და მის მშენებლობას ის თავად ხელმძღვანელობდა. სენ-ენ-მუტ პროექტი, არქეოლოგიური შრომა TT 353 სენენმუტის წებგვერდი TT71 სენენმუტის აკლდამა სენენმუტი: ჰატშეფსუტის კარისკაცი
მკვლელობის უფლება

მკვლელობის უფლება (ინგლ. Righteous Kill) — 2008 წლის ტრილერი, რომელიც გადაღებულია ჯონ ავნეტის მიერ. მთავარ როლებში არიან რობერტ დე ნირო და ალ პაჩინო. ფილმის პრემიერა გაიმართა ამერიკის შეერთებულ შტატებში 2008 წლის 12 სექტემბერს. ყურადღება!  ქვემოთ მოყვანილია სიუჟეტის და/ან დასასრულის დეტალები. ორი პოლიციელი სერიულ მკვლელს მიყვებიან კვალდაკვალ, და თან, პარალელურად, საკუთარ პრობლემებსაც აგვარებენ. ოფიციალური საიტი „Righteous Kill“ — კინოფილმების ინტერნეტ-მონაცემთა ბაზა (ინგლისური) „Righteous Kill“ — Allmovie-ზე „Righteous Kill“ — Box Office Mojo-ზე „Righteous Kill“ — Rotten Tomatoes
მაგნეტო

მაგნეტო (Magneto) — Marvel Comics-ის გამოგონილი პერსონაჟი. პირველად გამოჩნდა კომიქსში შემზარავი იქს-ადამიანები #1 (1963 წლის სექტემბერი). შექმნილია მწერალი სტენ ლისა და ილუსტრატორი ჯეკ კირბის მიერ. მაგნეტო ძლიერი მუტანტია, რომელსაც შეუძლია ელექტრომაგნიტური ძალების წარმოქმნა და კონტროლი. გამოჩენის დღიდან იგი იქს-ადამიანების უმთავრესი მტერია. ადრეულ წლებში, მისი მოტივები გამომდინარეობდა მუტანტისთვის დამახასიათებელი მეგალომანიიდან, თუმცაღა შემდგომ ნომრებში მწერლებმა მისი პიროვნება უკეთ გააცნეს მკითხველს. მაგნეტო ებრაელი პატიმარია, რომელიც ჰოლოკოსტს გადაურჩა. იგი ცდილობს დაიცვას მუტანტების რასა და მსგავს ბედისწერას გადაარჩინოს. მისი როლი კომიქსებში იცვლება სუპერბოროტმოქმედიდან - სუპერგმირამდე. მსახიობი იენ მაკკელენი ანსახიერებს პერსონაჟს ფილმ ”იქს-ადამიანების” სერიებში. 2008 წლის მაისში, გაზეთ Wizard-ის ყველა დროის 200 საუკეთესო კომიქსის პერსონაჟს შორის მაგნეტომ მე-17 ადგილი დაიკავა, IGN-ის ყველა დროის 100 საუკეთესო სუპერბოროტმოქმედს შორის კი პირველი. მაგნეტო Marvel-ის სამყაროს ვიკიში
ასაფრენ-დასაჯდომი ზოლი

ასაფრენ-დასაჯდომი ბილიკი (ადზ) — აეროდრომის ერთ-ერთი უმნიშვნელოვანესი შემადგენელი ელემენტი, რომელზეც სხვადასხვა დანიშნულების თვითმფრინავი ახორციელებს გამორბენს, აფრენას, დაფრენას და გარბენს. ბილიკის სიგრძე და სიგანე დამოკიდებულია აეროდრომის დანიშნულებაზე. აეროდრომის ბილიკები ძირითადად მზადდება მაღალი ხარისხის ბეტონმასალებისაგან, რაც უზრუნველყოფს მათი საექსპლუატაციო თვისებების ხანგრძლივ შენარჩუნებას. ერთ აეროდრომს შეიძლება გააჩნდეს ორი და უფრო მეტი ასაფრენი ბილიკი. თბილისის აეროპორტში ახალი ასაფრენ-დასაჯდომი ზოლის მშენებლობა იგეგმება.
სენტ-კიტსი და ნევისი

სენტ-კიტსის და ნევისის ფედერაცია (ინგლ. Federation of Saint Kitts and Nevis, ასევე ცნობილია როგორც სენტ-კრისტოფერის და ნევისის ფედერაცია) — კუნძულოვანი სახელმწიფო კარიბის ზღვის აღმოსავლეთ ნაწილში, მცირე ანტილის ქარპირა კუნძულებზე. დასავლეთი ნახევარსფეროს, როგორც მოსახლეობის რაოდენობის ასევე ფართობის მიხედვით უმცირესი სუვერენული სახელმწიფო, შედის ერთა თანამეგობრობაში. შედგება სენტ-კიტსისა და ნევისის კუნძულებისაგან. ფართობი — 261 კმ². მოსახლეობა — 54 961 კაცი (2015 წელი). დედაქალაქი – ბასტერი, მდებარეობს კუნძულ სენტ-კიტსზე. შედის თანამეგობრობის სამეფოების შემადგენლობაში. ჩარლზ III არის ქვეყნის მეფე და სახელმწიფოს მეთაური. სენტ-კიტსი და ნევისი — სტატია ენციკლოპედია ბრიტანიკიდან (ინგლისური) ↑ https://www.imf.org/external/pubs/ft/weo/2019/01/weodata/weorept.aspx?pr.x=54&pr.y=18&sy=2017&ey=2024&scsm=1&ssd=1&sort=country&ds=.&br=1&c=361&s=NGDPD%2CPPPGDP%2CNGDPDPC%2CPPPPC&grp=0&a= ↑ Human Development Report 2019 en (PDF). გაეროს განვითარების პროგრამა (10 December 2019). დაარქივებულია ორიგინალიდან — 30 აპრილი 2020. ციტირების თარიღი: 10 December 2019. ↑ ორივე დასახელება ჩაწერილია სენტ-კიტსის და ნევისის კონსტიტუციაში. ↑ 4.0 4.1 CIA World Factbook- St Kitts and Nevis. დაარქივებულია ორიგინალიდან — 13 თებერვალი 2016. ციტირების თარიღი: 10 July 2019. ↑ Enclopedia Britannica – St Kitts and Nevis. ციტირების თარიღი: 10 July 2019.
მძევალი (ფილმი)

მძევალი (ინგლ. Hostage) — 2005 წლის თრილერი, რომელიც გადაღებულია ფლორენტ ემილიო სირის მიერ, ხოლო მთავარ როლს ასრულებს ბრიუს უილისი ფილმის სიუჟეტი აგებულია რობერტ კრაისის ამავე სახელწოდების რომანზე. 2005 წლის 21 ივნისს ფილმი გამოვიდა DVD ფორმატში. ყურადღება!  ქვემოთ მოყვანილია სიუჟეტის და/ან დასასრულის დეტალები. ჯეფ ტელი, ლოს-ანჯელესის საიდუმლო სამსახურის, ყოფილი მომლაპარაკებელია. დედა-შვილის გადასარჩენად ჩატარებული უიღბლო ოპერაციის შემდეგ, ის ტოვებს ცოლ-შვილს და სამუშაოდ პროვინციულ ქალაქში გადადის. ოფიციალური საიტი „მძევალი“ — კინოფილმების ინტერნეტ-მონაცემთა ბაზა (ინგლისური) გადაღების ადგილები ↑ Movie Hostage. The Numbers. ციტირების თარიღი: 21 აგვისტო, 2011. ↑ Hostage. Box Office Mojo (2005). ↑ Hostage.
სილვესტერ I

სილვესტერ I (სილიბისტრო) (ლათ. Silvester; დ. უცნობია, რომი, იტალია — გ. 31 დეკემბერი 335, რომი, იტალია) — რომის პაპი 314–335 წლებში. სილვესტერი რომში დაბადებულა, ღრმადმორწმუნე ქრისტიანების, რუფინისა და იუსტას ოჯახში. მამა მას მალე გარდაეცვალა და დაქვრივებული დედის მზრუნველობის ქვეშ დარჩა. იაკობ ვორაგოელის ნაშრომის „ლეგენდა აურეას“ მიხედვით მას ავადმყოფობისგან განუკურნია იმპერატორი კონსტანტინე დიდი, რომლისგანაც მადლიერების ნიშნად მიუღია ე. წ. „კონსტანტინეს ნაბოძვარი“ (ლათ. Patrimonium Petri). მღვდელმთავარი სილვესტერი განთქმული იყო წმინდა წერილის ცოდნითა და მართლმადიდებლური სარწმუნოების შეურყეველი ერთგულებით. იმპერატორ კონსტანტინე დიდის დროს, როცა ქრისტიანთა დევნა შეწყდა, იუდეველებმა გამართეს დისპუტი ჭეშმარიტი სარწმუნოების შესახებ, რომელსაც ესწრებოდნენ: მოციქულთასწორი იმპერატორი კონსტანტინე, მისი დედა – დედოფალი ელენე და მრავალი დიდებული. ქრისტიანთა მხრიდან კამათში მონაწილეობდა პაპი სილვესტერი, იუდეველთაგან კი – მრავალი სწავლული რაბინი ცნობილი მაგის და ჯადოქარ ზამბრის მეთაურობით. ძველი აღთქმის წიგნებზე დაყრდნობით წმინდა პაპმა დამაჯერებლად დაადასტურა, რომ ყველა წინასწარმეტყველი წინასწარ ჭვრეტდა იესო ქრისტეს შობას წმინდა ქალწულისაგან, მის ნებსით ჯვარცმას, ვნებასა და სიკვდილს დაცემული ადამის გამოსასყიდლად და ბრწყინვალე აღდგომას. წმინდა სილვესტერი გამარჯვებულად სცნეს ამ სიტყვიერ ჭიდილში. მაშინ ზამბრი შეეცადა, ჯადოთი მოეხიბლა მღვდელმთავარი, ის კი იესო ქრისტეს წმინდა სახელის მოხმობით იგერიებდა მოძალებულ ბოროტს. უღონოქმნილმა მაგმა სხვა იუდეველებთან ერთად ქრისტეს ძლიერება ირწმუნება და ნათლისღება ითხოვა. მეორე დიდი მოვლენა სილვესტერის მღვდელმთავრობის დროს იყო ნიკეის საეკლესიო კრების მოწვევა 325 წელს, რომელშიც პაპს თვითონ მონაწილეობა არ მიუღია. წმინდა პაპი სილიბისტრო რომის ეკლესიას ოცზე მეტი წლის განმავლობაში განაგებდა და ქრისტიანთა ღრმა პატივისცემით სარგებლობდა. იგი მშვიდობით მიიცვალა 335 წელს. კათოლიკურმა ეკლესიამ იგი წმინდანად შერაცხა. წმინდანადაა შერაცხილი ასევე მართლმადიდებელი ეკლესიის მიერ წმინდა პაპ სილიბისტროს სახელწოდებით (ხსენების დღე არის ძველი სტილით 2 იანვარი, ახალი სტილით - 15 იანვარი). წმიდანთა ცხოვრება, ტომი I, გვ. 12-13, თბილისი, 2001
სეჩურის უდაბნო

სეჩურის უდაბნო, აგრეთვე ცნობილი როგორც ნასკას უდაბნო, მდებარეობს სამხრეთ ამერიკის კონტინენტზე, პერუს ტერიტორიაზე (პიურას რეგიონი). გადაჭიმულია წყნარი ოკეანის სანაპირო ზოლიდან აღმოსავლეთით, ანდების მთბამდე. მის სამხრეთით მდებარეობს ატაკამის უდაბნო. სეჩურის უდაბნოს ზუსტი ტერიტორიის განსაზღვრის რამდენიმე ვარიანტი არსებობს. როგორც პერუში მიიჩნევენ, ის იწყება პერუს სანაპიროდან და გრძელდება პიურის რეგიონის სამხრეთ და ლამბაიეკეს რეგიონის დასავლეთ ნაწილებამდე, მისი ფართობი კი 188 735 კმ²-ს შეადგენს. მსოფლიოს ველური ბუნების ფონდი (WWF) მიიჩნევს, რომ ეს უდაბნო იწყება პერუს ჩრდილო-დასავლეთ წვერიდან და მოიცავს მთლს სანაპირო ზოლს, გრძელდება ჩრდილოეთ ჩილემდე, იქამდე, სადაც ატაკამის უდაბნო იწყება. ეროვნული გეოგრაფიული საზოგადოების თვალსაზრისით კი ეს უდაბნო მოიცავს სამხრეთ პერუს სანაპირო ზოლს და შემდეგ გადადის ატაკამის უდაბნოში. უდაბნო ტემპერატურის მკვეთრი ცვალებადობით გამოირჩევა და დედამიწის ერთ-ერთ უმშრალერ რეგიონს წარმოადგენს. ზაფხულის ტემპერატურა 24 °C - 38 °C შორის მერყეობს, ხოლო ზამთრის 16 °C - 24 °C შორის. ნასკას ხაზები სეჩურის უდაბნო ბუნების მსოფლიო ფონდის საიტზე დაარქივებული 2012-10-15 საიტზე Wayback Machine. . National Geographic-ის საიტზე. ↑ Cooke, Ronald U.; Warren, Andrew; Goudie, Andrew. Desert Geomorphology, 1992, Taylor & Francis. ISBN 1857280172
მუმია (ფილმი)

მუმია (ინგლ. The Mummy) — 1999 წლის სათავგადასავლო ფილმი, რომელიც გადაღებულია სტივენ სომერსის მიერ. ფილმში მთავარ როლს თამაშობს ბრენდან ფრეიზერი. ყურადღება!  ქვემოთ მოყვანილია სიუჟეტის და/ან დასასრულის დეტალები. ეგვიპტის უდაბნოს უსაზღვრო სივრცეში სხვადასხვა წარმომავლობის თავქარიანთა ჯგუფი ფარაონის დიდებულ განძზე ეძებენ, რომელსაც საზარელი უძველესი წყევლა ადევს. განძის გვერდით მუმია განისვენებს... ეს ბოროტი ადამიანის მუმიაა, რომელიც სასტიკი სიკვდილით დასაჯეს ეგვიპტეს მმართველის საშინელი მკვლელობისთვის. ოქროსმაძიებლებმა შეაწუხეს აკლდამის მრავალსაუკუნოვანი ძილი, და მუმია საფლავიდან აღდგა, იმისათვის რომ სამყარო კოშმარის სამეფოდ აქციოს. მუმია ბრუნდება მუმია: დრაკონების იმპერატორის სამარხი ოფიციალური საიტი „მუმია“ — კინოფილმების ინტერნეტ-მონაცემთა ბაზა (ინგლისური) „მუმია“ — Allmovie-ზე „მუმია“ — Rotten Tomatoes „მუმია“ — Box Office Mojo-ზე
ანგელოზი (პერსონაჟი)

ანგელოზი (უორენ კენეთ უორთინგტონ III) — გამოგონილი პერსონაჟი, კომიქსების სუპერგმირი Marvel Comics-ის რეალობაში. ანგელოზი, შემდგომ ცნობილი როგორც მთავარანგელოზი, იქს-ადამიანების ერთ-ერთი დამაარსებელი წევრია. შექმნილია მწერალი სტენ ლისა და მწერალი/ილუსტრატორი ჯეკ კირბის მიერ. პერსონაჟი პირველად გამოჩნდა კომიქსში იქს-ადამიანები (ნაწ. 1) #1 (1963 წლის სექტემბერი). იგი კომპანია Worthington Industries-ის მფლობელი და გენერალური დირექტორია, ამ პრივილეგიურმა თანამდებობამ განსაზღვრა ის, რომ „იქს-ადამიანების“ პირველ ნომრებში უორენს ქედმაღალი, თვითკმაყოფილი პლეიბოის იმიჯი აქვს. ოთხმოციან წლებში, როდესაც იგი გარდაიქმნა სასტიკ და შეუპოვარ მთავარანგელოზად, პლეიბოი შეცვალა დაკვირვებულმა და ჩაფიქრებულმა პიროვნებამ. თავდაპირველად, მუტანტი ფლობდა ბუმბულით დაფარულ განიერი ფრთების წყვილს, რომლებიც აპოკალიფსმა ტექნო-ორგანული ვარიანტით ჩაანაცვლა და გააფართოვა მუტანტის შესაძლებლობათა დიაპაზონი. იგი კომიქსების ერთ-ერთი ცენტრალური ფიგურა იყო წლების მანძილზე. გამოჩნდა იქს-ადამიანების ანიმაციურ სერიებში, ვიდეო თამაშებში, ასევე სრულმეტრაჟიან ფილმში — იქს-ადამიანები, უკანასკნელი ბრძოლა, სადაც პერსონაჟს მსახიობი ბენ ფოსტერი ანსახიერებს. მთავარანგელოზი მარველის მონაცემთა ბაზაში
სტომატიტი

სტომატიტი (ბერძ. στόμα „სტომა“ — პირი) — პირის ღრუს ლორწოვანი ანთება. ის ხშირად გვხვდება გინგივიტთან ერთად, რასაც გინგივოსტომატიტი ეწოდება. სტომატიტის დროს, გამონაყარი შეიძლება შეგვხვდეს ლოყების, ტუჩების, ენის ან/და პირის ღრუს ფსკერის ლორწოვანი გარსის ნებისმიერ უბანზე.
ანგელოზი

ანგელოზი (ბერძ. ἄγγελος „ანგელოს“ — მაცნე) — სულიერი გონიერი არსება, გამოხატავს ღვთის ნებას და აქვს არაადამიანური შესაძლებლობა და გონიერება. ბიბლიაში მოხსენებული ანგელოზთა 9 დასი, რომლებიც 3 იერარქიად იყოფიან: სერაფიმნი, ქერუბიმნი, საყდარნი უფლებანი, ძალნი, ხელმწიფებანი მთავრობანი (საწყისნი), მთავარანგელოზნი და ანგელოზნი. მთავარანგელოზები: მიქაელ მთავარანგელოზი - დადგენილია ანგელოზთა დასის მთავრად. მისი სახელი ებრაულად ნიშნავს: „რომელი ვითარცა ღმერთი“ - მძლეველი ყველა მტრული ძალისა. მიქაელ მთავარანგელოზისადმი ლოცულობენ დემონურ ცთუნებათა დროს. გაბრიელ მთავარანგელოზი - სიმტკიცე (ძალი) ღვთისა (დან. 8, 16; ლკ. 1, 26) - ღვთის საიდუმლოს კეთილი მაცნე, უფლის ყოვლადძლიერების მახარებელი და მსახურია. ხატებზე გაბრიელ მთავარანგელოზს გამოსახავენ სამოთხის რტოთი, რომელიც ყოვლადწმიდა ქალწულს მიართვა, ხშირად მას ცეცხლოვანი ლამპარი უჭირავს ხელში. რაფაელ მთავარანგელოზი - ღვთიური მკურნალი (ტობ. 3, 16; 12, 15), სნეულებათაგან ადამიანთა დამხსნელია. იეგუდიელ მთავარანგელოზი - ღვთის დიდებას ნიშნავს.ის ადიდებს უფალს, განამტკიცებს და შუამდგომლობს მოღვაწეებს. სელაფიელ მთავარანგელოზი - მლოცველს ნიშნავს. იგი ადამიანებს უხილავად შეეწევა ლოცვისას. ურიელ მთავარანგელოზი - ღვთაებრივი ცეცხლი და ნათელი, განმანათლებელი (3 ეზრ. 5, 20) ვარახიელ მთავარანგელოზი - კურთხევის ანგელოზს ნიშნავს. ადამიანებისთვის ღვთიური მოწყალების გამომთხოველია. იერომიელ მთავარანგელოზი - ნიშნავს ღვთისკენ ამაღლებას (3 ეზრ. 4, 36). იგი საღვთო სიყვარულის აღმძვრელია. ხატებზე გამოისახება სასწორით ხელში. წმიდანთა ცხოვრება, ტომი IV, თბილისი, 2003 წ.
მუმია ბრუნდება

მუმია ბრუნდება (ინგ. The Mummy Returns) — 2001 წლის სათავგადასავლო ფილმი, რომელიც გადაღებულია სტივენ სომერსის მიერ. ფილმი არის 1999 წელს გადაღებული ფილმის მუმიის გაგრძელება. ამ ფილმში, ისევე როგორც პირველ სერიაში მთავარ როლს ასრულებს ბრენდან ფრეიზერი. ყურადღება!  ქვემოთ მოყვანილია სიუჟეტის და/ან დასასრულის დეტალები. თავგადასავლების მაძიებელი რიკ ო'კონელი, ახლა მდიდარია, ბედნიერია თავის ცოლ ეველინთან და რვა წლის შვილ ალექსთან ერთად. მაგრამ ბოროტი ბედისწერა არ აძლევს ბედნიერ ო'კონელების ოჯახს მშვიდი ცხოვრებით დატკბნენ. ბოროტი იმჰოტეფი ისევ მკვდრეთით აღდგა! ახლა კი რიკს, ეველინს და პატარა ალექს მხოლოდ შვიდი დღე აქვთ სამყაროს გადასარჩენად. მუმია (ფილმი) დრაკონების იმპერატორის სამარხი (ფილმი) ოფიციალური საიტი „მუმია ბრუნდება“ — კინოფილმების ინტერნეტ-მონაცემთა ბაზა (ინგლისური) „მუმია ბრუნდება“ — Allmovie-ზე „მუმია ბრუნდება“ — Rotten Tomatoes „მუმია ბრუნდება“ — Box Office Mojo-ზე
ანგელოზი (მრავალმნიშვნელოვანი)

ანგელოზი არის სუპერნატურალური არსება ბევრ რელიგიაში. ანგელოზი აგრეთვე შეიძლება აღნიშნავდეს: ანგელოზი (მოთხრობა) — ჰანს კრისტიან ანდერსენის მოთხრობა ანგელოზი (პერსონაჟი) — Marvel Comics-ის პერსონაჟი
მარკუსი (პაპი)

მარკუსი (ლათ. Marcus; დ. უცნობია, რომი, იტალია — გ. 7 ოქტომბერი 336, იქვე) — რომის პაპი 335–336 წლებში. მარკუსი რომში დაიბადა. პაპად გახდომამდე იყო ოსტიის ეპისკოპოსი. რომის პაპად აირჩიეს 336 წლის 18 იანვარს. მისი პონტიფიკატის დროს დაიწყო „ეპისკოპოსთა და მოწამეთა სიების“ ( ლათ. Depositio episcoparum; Depositio martyrum) შედგენა. კათოლიკურმა ეკლესიამ პაპი მარკოზი წმინდანად შერაცხა. ენციკლოპედია „ბრიტანიკა“
მუმია: დრაკონების იმპერატორის სამარხი

მუმია: დრაკონების იმპერატორის სამარხი (ინგლ. The Mummy: Tomb of the Dragon Emperor) — 2008 წლის სათავგადასავლო ფილმი, რომელიც გადაღებულია რობ კოენის მიერ. ფილმი არის 1999 წელს გადაღებული მუმიის და 2001 გადაღებული მისი მეორე ნაწილის გაგრძელება. ისევე როგორც, წინა ორ ნაწილში, აქაც მთავარ როლს ბრენდან ფრეიზერი ასრულებს. ყურადღება!  ქვემოთ მოყვანილია სიუჟეტის და/ან დასასრულის დეტალები. ჯადოქრის მიერ მოჯადოებულ ტირან იმპერატორ–დრაკონს უსასრულოდ დავიწყებაში ყოფნა უწერია... მისი 10000 მეომარი ტერაკოტის მეომრებად იქცნენ... მაგრამ თავგადასავლების მაძიებელი ალექს ო'კონელი შემთხვევით აღვიძებს იმპერატორს და ახლა იძულებულია საკუთარი მშობლებისგან დახმარება ითხოვოს, რათა მკვდრეთით აღმდგარი იმპერატორის მოკლას... მუმია მზადაა მთელი აზია დააყენოს ფეხზე მსოფლიოს ბატონ–პატრონობის ხელში ჩასაგდებად... მხოლოდ ო'კონელები შეაჩერებენ მას. მუმია (ფილმი) მუმია ბრუნდება ოფიციალური საიტი „მუმია: დრაკონების იმპერატორის სამარხი“ — კინოფილმების ინტერნეტ-მონაცემთა ბაზა (ინგლისური) „მუმია: დრაკონების იმპერატორის სამარხი“ — Rotten Tomatoes „მუმია: დრაკონების იმპერატორის სამარხი“ — Allmovie-ზე „მუმია: დრაკონების იმპერატორის სამარხი“ — Box Office Mojo-ზე
თერმოპილე

თერმოპილე (ბერძ. Θερμοπύλαι ან Θερμοπύλες, სიტყვასიტყვით „თბილი კარიბჭე“) — ადგილი საბერძნეთში, სადაც ანტიკურ პერიოდში ვიწრო გასასვლელი იყო. ცნობილია ძვ. წ. 480 წელს აქ მომხდარი სპარტელებისა და სპარსელების ბრძოლით. ძველი საბერძნეთის პერიოდში ამ ადგილას იყო, სიგანეში თორმეტმეტრიანი ვაკე ადგილი, კლდის ფერდობსა და ზღვას (მალიის ყურეს) შორის. აქ ძვ. წ. 480 მოხდა სპარსელთა და სპარტელთა (სპარტელების მხრიდან მეომართა რიცხვი 300-ს შეადგენდა) შეტაკება, რომელიც სპარტელთა და მათი მეფის, ლეონიდასის თავგანწირული ბრძოლის მიუხედავად, ამ უკანასკნელთა დამარცხებით დასრულდა. Maps of Attica and Thermopylae Association of Greek Hoplites დაარქივებული 2018-06-30 საიტზე Wayback Machine. Historic Studies Club "KORYVANTES" The War at Thermopylae
სეტყვა

სეტყვა — ატმოსფერული ნალექი, რომელიც შედგება ყინულის სხვადასხვა ზომის (5-55 მმ; იშვიათად 130 მმ-მდე) სფერული ნაწილაკების, ან ნატეხებისაგან. სეტყვის მარცვალს შრეებრივი აგებულება აქვს - არსებობს 1 მმ სისქის გამჭვირვალე და ნახევრად გამჭვირვალე შრეები. სეტყვა, ჩვეულებრივ ელჭექისა და თავსხმის დროს იცის, უმთავრესად წლის თბილ პერიოდში (როცა ტემპერატურა 20 °C-ზე მეტია). სეტყვა მოდის გროვაწვიმის ღრუბლიდან. სეტყვის ზოლის სიგანე რამდენიმე კმ-ია, სიგრძე კი ათეული, ზოგჯერ ასეული კმ. მისი ხანგრძლივობა 5-10 წთ-დან ⅓ საათამდეა. სეტყვის დროს 1 წთ-ში 1მ2 ზედაპირზე ეცემა 500-1000 მარცვალი, მათი სიმკვრივეა 0,5-0,9 გ/სმ2. საქართველოში სეტყვიან დღეთა საშუალო წლიური რიცხვია 2-10 (დასავლეთ საქართველოში - ბარში 0,2-2; მთაში 8-მდე. აღმოსავლეთ საქართველოში - ბარში 2-3, მთაში 10-მდე). სეტყვა დიდ ზიანს აყენებს სოფლის მეურნეობას (საქართველოში განსაკუთრებით ზიანდება კახეთის რაიონები), ამიტომ დიდი მნიშვნელობა ენიჭება სეტყვის საწინააღმდეგო ღონისძიებათა შემუშავებას. ცნობილია, რომ 1961 წელს ინდოეთში სეტყვამ მოკლა სპილო,ხოლო 1981 წელს ჩინეთში 10 ათასზე მეტი შენობა-ნაგებობა.
ბუდა

ბუდა (სანსკრ. ბუდჰა, სიტყვასიტყვით „გასხივოსნებული“) — ბუდისტურ რელიგიაში არსება, რომელმაც მიაღწია უმაღლეს სიწმინდეს, ნირვანას. ბუდისტურ პანთეონში მრავალი ბუდა არსებობს, მაგრამ ამ სახელით უმეტესად მოიხსენიებენ ჩრდილოეთ ინდოეთში, თანამედროვე ნეპალის სამხრეთ საზღვარზე მცხოვრები შაკიების ტომის ბელადის ძეს სიდჰართა გაუტამას, რომელსაც ბუდიზმის შექმნას მიაწერენ. ავალოკიტეშვარა ამიტაბჰა მაიტრეა პადმასამბჰავა რატნასამბჰავა სიდჰართა გაუტამა ტარა (ბუდიზმი) ქართული საბჭოთა ენციკლოპედია, ტ. 2, თბ., 1977. — გვ. 549.
იენა (ფულის ერთეული)

იენა (იაპ. 円 იკითხება როგორც [ენ]) — იაპონიის ვალუტის ერთეული, მსოფლიო სარეზერვო ვალუტა. უდრის 100 სენს. იენა ასევე ეწოდებოდა ძველებურ იაპონურ ოქროს (1,5 გრ.) და ვერცხლის (24,3 გრ.) მონეტებს. ვალუტის კოდი — JPY ქვეყანა — იაპონია სიმბოლო — ¥ ვალუტის კურსი: 1 USD = 106.81 JPY 1 EUR = 158.28 JPY ქართული საბჭოთა ენციკლოპედია, ტ. 5, თბ., 1980. — გვ. 84.
ლუკას სკოტი

ლუკას იუჯინ სკოტი — გამოგონილი პერსონაჟი, რომელსაც ასახიერებს ჩედ მაიკლ მარი, სერიალში One Tree Hill. ლუკასი არის ნეითან სკოტის ნახევარ-ძმა, რომელიც ცდილობს, დააბალანსოს რთული ურთიერთობები მამასთან დენ სკოტთან და ორ მანდილოსანთან, რომლებიც მნიშვნელოვან როლს თამაშობენ მის ცხოვრებაში (პეიტონ სოიერი და ბრუკ დეივისი). მოგვიანებით მის ცხოვრებაში ჩნდება სხვა ქალი, კერძოდ ლინდზი სტროსი, რომელსაც ლუკასი ხელს თხოვს. ლუკასი არის ჰეილი ჯეიმზ სკოტის მაზლი, ლილი როე სკოტის ნახევარძმა და ჯეიმი სკოტის ბიძა. ↑ One Tree Hill - Cast. დაარქივებულია ორიგინალიდან — 2006-12-05. ციტირების თარიღი: 2008-10-10. ↑ One Tree Hill - About. დაარქივებულია ორიგინალიდან — 2012-10-04. ციტირების თარიღი: 2008-10-10.
ათას ერთი ღამე

ზღაპრები „ათას ერთი ღამე“ (სპარ. هزار و يك شب [Hazār-o Yak shab], არაბ. الف ليلة وليلة [alf laila wa-laila]) — არაბული შუასაუკუნოვანი წერილობითი ძეგლი, მოთხრობათა შეკრება, გაერთიანებული ისტორიით მეფე შაჰრიარზე და მის ცოლზე შაჰრაზადაზე(შეჰერიზადა). ზღაპრების სიუჟეტიდან ვხედავთ რომ მეფე შახრიარს პირველმა ცოლმა უღალატა. და მან დაიწყო ყოველდღე ცოლის მოყვანა, მეორე დღეს კი მათ კლავდა. ყველაფერი შეიცვალა ზუსტად იმ დღეს როდესაც მან შეჰერიზადა მოიყვანა ცოლად. ყოველ ღამეს ის უყვებოდა მეფეს საინტერესო ზღაპრებს და წყვეტდა მათ ყველაზე საინტერესო ადგილას, რომ შემდეგ დღისთვის დაეტოვა. სპარსული ლიტერატურა არაბული ლიტერატურა In Arabian Nights: A search of Morocco through its stories and storytellers by Tahir Shah, Doubleday, 2008. The Islamic Context of The Thousand and One Nights by Muhsin J. al-Musawi, Columbia University Press, 2009. Nurse, Paul McMichael. Eastern Dreams: How the Arabian Nights Came to the World Viking Canada: 2010. General popular history of the 1001 Nights from its earliest days to the present.
კლივლენდის ქუჩის სკანდალი

კლივლენდის ქუჩის სკანდალი — რომელსაც ადგილი ჰქონდა 1889 წელს ლონდონში, კლივლენდის ქუჩაზე, როდესაც პოლიციამ ჰომოსექსუალური საროსკიპო აღმოაჩინა. იმხანად მამაკაცებს შორის სექსუალური კავშირი იკრძალებოდა, ამიტომაც, საროსკიპოს კლიენტებისთვის შესაძლოა იყო სისხლის სამართლის პასუხისმგებლობა დაეკისრებინათ. სკანდალმა ბევრ ჭორს მისცა გავრცელების საშუალება, მაგალითად, უელსის პრინცი ალბერტ ვიქტორიც ბორდელის კლიენტად იქნა დასახელებული, რომელიც უელსის მეფის ვაჟი და ბრიტანეთის ტახტზე რიგით მეორე პრეტენდენტი იყო. ხელისუფლებას დაევალა, რომ უფლისწულის სახელი ამ სკანდალში არ გარეულიყო, ამიტომაც, ბრიტანულ პრესაში მისი სახელი არც ერთხელ არ არის ნახსენები. ერთ-ერთი კლიენტი, უელსის პრინცის მეჯინიბე ლორდი ართურ სომერსეტი იყო, რომელმაც საროსკიპოს მფლობელ ჩარლზ ჰამონდთან ერთად გაქცევა მოახერხა საზღვარგარეთ, რათა მართლმსაჯულებას გარიდებოდა. დაქირავებულ ბიჭებს, რომლებიც, შეთავსებით, საფოსტო კანტორაში კურიერებადაც მუშაობდნენ, მსუბუქი სასჯელები დააკისრეს, კლიენტებს კი არაფერი უთხრეს. იმხანად, სკანდალს მოსახლეობის დაბალი ფენების მიერ გავრცელებული მოსაზრებაც კვებავდა, თითქოს, ჰომოსექსუალიზმი არისტოკრატების მახასიათებელი იყო, რომელიც დაბალი ფენის კლასებს რყვნიდა. რამდენიმე წლის შემდეგ, ეს თემა ისევ წამოიწია, როდესაც მარკეს ქუინსბერელმა ოსკარ უაილდს დასდო აქტიურ მამათმავლობაში ბრალი. Aronson, Theo (1994). Prince Eddy and the Homosexual Underworld. London: John Murray. ISBN 0-7195-5278-8 Bradford, Sarah (1989). King George VI. London: Weidenfeld & Nicolson. ISBN 0-297-79667-4 Cook, Andrew (2006). Prince Eddy: The King Britain Never Had. Stroud, Gloucestershire: Tempus Publishing Ltd. ISBN 0-7524-3410-1 Hyde, H. Montgomery (1970). The Other Love: An Historical and Contemporary Survey of Homosexuality in Britain. London: Heinemann. ISBN 0-434-35902-5 Hyde, H. Montgomery (1976). The Cleveland Street Scandal. London: W. H. Allen. ISBN 0-491-01995-5 Lees-Milne, James (1981). Harold Nicolson: A Biography. Volume 2: 1930–1968 London: Chatto & Windus. ISBN 0-7011-2602-7
ბეტანი ჯოი ლენცი

ბეტანი ჯოი ლენცი (ინგლ. Bethany Joy Lenz)(დ. 2 აპრილი, 1981, ჰოლივუდი (ფლორიდა), აშშ) — ამერიკელი მსახიობი, მომღერალი, სიმღერების ავტორი და რეჟისორი. ცნობილია ჰეილი ჯეი სკოტის როლით სერიალში One Tree Hill. იგი აგრეთვე არის ჯგუფ Everly-ს სოლისტი. შეგიძლიათ იხილოთ მედიაფაილები თემაზე „ბეტანი ჯოი ლენცი“ ვიკისაწყობში. ბეტანი ჯოი ლენცი კინოფილმების ინტერნეტ-მონაცემთა ბაზაში
სოფია ბუში

სოფია ანა ბუში (ინგლ. Sophia Anna Bush) (დ. 8 ივლისი, 1982, პასადენა, კალიფორნია, აშშ) — ამერიკელი მსახიობი. ის ცნობილი გახდა ბრუკ დეივისის როლით სერიალში „One Tree Hill“ და გრეის ენდრიუს ფილმ-რიმეიკით „თანამგზავრი“ (2007). ვიკისაწყობში არის გვერდი თემაზე: სოფია ბუში სოფია ბუში კინოფილმების ინტერნეტ-მონაცემთა ბაზაში სოფია ბუში — AllMovie ↑ Sophia Bush. TV Guide. ციტირების თარიღი: March 8, 2014. ↑ Sophia Bush დაარქივებული 2007-01-12 საიტზე Wayback Machine. cast bio on The CW
პალესტინის ეროვნული ადმინისტრაცია

პალესტინის ეროვნული ადმინისტრაცია (პეა ან პა; არაბ. السلطة الوطنية الفلسطينية ას-სულთა ალ-უათანიაჰ ალ-ფილასტინიაჰ) — ადმინისტრაციული ორგანიზაცია შექმნილი პალესტინის ტერიტორიების მმართველობისთვის. პალესტინის ეროვნული ხელისუფლება 1994 წელს, პალესტინის გათავისუფლების ორგანიზაციასა და ისრაელის მთავრობას შორის დადებული ოსლოს ხელშეკრულების საფუძველზე ჩამოყალიბდა, როგორც ხუთ წლიანი დროებითი მთავრობა რომლის დროსაც ტერიტორიის საბოლოო სტატუსი მხარეებს შორის მოლაპარაკებით (რომელიც არ შედგა) უნდა გარკვეულიყო. ოსლოს შეთანხმების მიხედვით, პალესტინის მთავრობა იღებდა პალესტინის ურბანულ ტერიტორიაზე სამოქალაქო საკითხების სრული ("არეა A") და გარეუბნებში შეღუდული კონტროლის უფლებას ("არეა B"). დანარჩენი ტერიტორია, ებრაელების დასახლებები, იორდანიის დაბლობი და დასახლებების დამაკავშირებელი გზების კონტროლი გადადიოდა ისრაელის ხელში ("არეა C"). აღმოსავლეთი იერუსალიმის საკითხი შეთანხმებაში არ შედიოდა. პალესტინის სახელმწიფო The Palestinian Basic Law – A collection of various propsals and amendments to the Basic Law of Palestine Columbia University Libraries – Palestine, directory category of the WWW-VL. Palestinian Territory Government საიტზე Curlie